CELEX: 32021R1891
Language: bg
Date: 2021-10-26 00:00:00
Title: Регламент (ЕС) 2021/1891 на Комисията от 26 октомври 2021 година за изменение на приложения XIV и XV към Регламент (ЕС) № 142/2011 по отношение на вноса и транзитното преминаване през Съюза на странични животински продукти и производни продукти (текст от значение за ЕИП)

29.10.2021   
               
               
                  BG
               
               
                  Официален вестник на Европейския съюз
               
               
                  L 384/84
               
            
         РЕГЛАМЕНТ (ЕС) 2021/1891 НА КОМИСИЯТА
         от 26 октомври 2021 година
         за изменение на приложения XIV и XV към Регламент (ЕС) № 142/2011 по отношение на вноса и транзитното преминаване през Съюза на странични животински продукти и производни продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека и за отмяна на Регламент (ЕО) № 1774/2002 (Регламент за страничните животински продукти) (1), и по-специално член 41, параграф 3, първа и трета алинея и член 42, параграф 2, букви а), б) и г) от него,
         като има предвид, че:
         
                     (1)
                  
                  
                     С Регламент (ЕС) № 142/2011 на Комисията (2) се определят мерки за прилагане на правилата, свързани с общественото здраве и здравето на животните, приложими по отношение на странични животински продукти и производни продукти и установени в Регламент (ЕО) № 1069/2009, включително образци на здравни сертификати и списък на трети държави, от които е разрешен вносът и транзитното преминаване през Съюза на пратки от странични животински продукти и производни продукти
                  
               
                     (2)
                  
                  
                     По-специално в глава II от приложение XIV към Регламент (ЕС) № 142/2011 се определят специфичните изисквания по отношение на вноса и транзитното преминаване през Съюза на пратки от странични животински продукти и производни продукти за употреба извън хранителната верига на животните за селскостопански животни, различни от животни с ценна кожа. Изисква се тези пратки да отговарят, наред с другото, на правилата, установени в раздел 1, таблица 2 от посочената глава.
                  
               
                     (3)
                  
                  
                     По-конкретно в ред 14 от таблица 2 се съдържа, наред с другото, списък на трети държави, от които е разрешен вносът и транзитното преминаване през Съюза на пратки от странични животински продукти и производни продукти за употреба извън хранителната верига на животните, включително пратки от козина за производството на производни продукти, материали от категория 3, посочена в член 10, буква н) от Регламент (ЕО) № 1069/2009. Някои държави членки поискаха ред 14 от таблица 2 да бъде изменен, за да включва списък на трети държави, от които е разрешен вносът в Съюза на козина за производството на производни продукти. Не е налице списък на третите държави, от които е разрешен вносът в Съюза на продукти от животни с ценна кожа, но с Регламент за изпълнение (ЕС) 2021/404 на Комисията (3) се установява списък на трети държави, територии или зони от тях, от които е разрешено въвеждането в Съюза на пратки от прясно месо от копитни животни. След оценка на искането на държавите членки е целесъобразно в ред 14 от таблица 2 да бъде включен списък на третите държави, от които може да се внася в Съюза козина за производството на производни продукти. Тъй като третите държави, от които е разрешено въвеждането в Съюза на прясно месо от копитни животни, осъществяват високо равнище на официален контрол и защита на общественото здраве и здравето на животните, е целесъобразно да се разреши вносът от тези трети държави на козина за производството на производни продукти.
                  
               
                     (4)
                  
                  
                     Поради това приложение XIV към Регламент (ЕС) № 142/2011 следва да бъде съответно изменено.
                  
               
                     (5)
                  
                  
                     Освен това в глава 3(Е) и глава 8 от приложение XV към Регламент (ЕС) № 142/2011 са установени образци на здравни сертификати за внос или транзитно преминаване през Съюза на странични животински продукти за производството на храни за домашни любимци и за такива, използвани съответно за употреба извън хранителната верига на животните или за мостри за търговски цели. Тези образци на здравни сертификати съдържат, наред с другото, изискването животните, от които са добити страничните животински продукти, да са пребивавали в едно и също стопанство в продължение на 40 дни преди клането. От гледна точка на здравето на животните този 40-дневен срок на пребиваване преди клането гарантира безопасността на непреработените странични животински продукти, когато те се внасят в Съюза. Статусът на свободни от болестта шап без ваксинация е най-благоприятният здравен статус на животните съгласно стандартите на Световната организация по здравеопазване на животните (OIE), като на трети държави с такъв здравен статус се разрешава вносът и транзитното преминаване през Съюза на пратки от прясно месо, без да се изисква посоченият 40-дневен срок на пребиваване, при условие че спазват всички други ветеринарно-санитарни ограничения. Някои трети държави, които са свободни от шап, без да извършват ваксинация, поискаха от Комисията разрешение да извършват внос в Съюза на непреработени странични животински продукти, без да се изисква 40-дневният срок на пребиваване преди клането. Ветеринарно-санитарните условия за внос на странични животински продукти следва да бъдат приведени в съответствие с ветеринарно-здравните изисквания за въвеждане в Съюза на прясно месо, установени в Регламент за изпълнение (ЕС) 2021/404 на Комисията.
                  
               
                     (6)
                  
                  
                     Поради това образците на здравни сертификати за странични животински продукти за производството на храни за домашни любимци, установени в глава 3(Е) от приложение XV към Регламент (ЕС) № 142/2011, и за странични животински продукти, предназначени за употреба извън хранителната верига на животните или за мостри за търговски цели, установени в глава 8 от приложение XV към посочения регламент, следва да бъдат съответно изменени.
                  
               
                     (7)
                  
                  
                     Освен това в глава V от приложение VIII към Регламент (ЕС) № 142/2011 се предвижда, че върху производните продукти от материал от категория 1 или 2 следва да се поставя постоянна химична маркировка, за да се предотврати навлизането им в хранителната верига на животните и да се гарантира официалният контрол на фуражите. Не се изисква маркиране с химична маркировка за топени мазнини от категория 3. Затова е необходимо да се коригира погрешната формулировка в образеца на здравен сертификат, установен в глава 10(Б) от приложение XV към посочения регламент, за внос на топени мазнини, които не са предназначени за консумация от човека, за някои приложения извън хранителната верига на животните, предназначени за изпращане към Съюза или за транзитно преминаване през него.
                  
               
                     (8)
                  
                  
                     Поради това приложение XV към Регламент (ЕС) № 142/2011 следва да бъде съответно изменено.
                  
               
                     (9)
                  
                  
                     С цел избягване на смущения в търговията, в настоящия регламент следва да се предвиди преходен период, през който стоките, засегнати от измененията на Регламент (ЕС) № 142/2011 с настоящия регламент, следва да продължат да бъдат приемани за внос и транзитно преминаване през Съюза, при условие че отговарят на изискванията, установени в Регламент (ЕС) № 142/2011 преди измененията с настоящия регламент.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения XIV и XV към Регламент (ЕС) № 142/2011 се изменят в съответствие с приложението към настоящия регламент.
         
         
            Член 2
            За преходен период до 31 май 2022 г. пратките от странични животински продукти и производни продукти, придружени от здравен сертификат, надлежно попълнен и подписан в съответствие с подходящия образец на здравен сертификат, установен в глави 3(Е), 8 и 10(Б) от приложение XV към Регламент (ЕС) № 142/2011 във версията му, приложима преди измененията, предвидени в член 1 от настоящия регламент, продължават да се приемат за внос или транзитно преминаване през Съюза, при условие че тези здравни сертификати са надлежно попълнени и подписани не по-късно от 31 март 2022 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 300, 14.11.2009 г., стр. 1.
         
            (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
         
            (3)  Регламент за изпълнение (ЕС) 2021/404 на Комисията от 24 март 2021 г. за установяване на списъци на трети държави, територии или зони от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (ОВ L 114, 31.3.2021 г., стр. 1).
      
      
         
            ПРИЛОЖЕНИЕ
            Регламент (ЕС) № 142/2011 се изменя, както следва:
            
                        1.
                     
                     
                        В приложение XIV, глава II, раздел 1, таблица 2, ред 14, колона „Списъци на трети държави“ се добавя следната буква г):
                        
                                    „г)
                                 
                                 
                                    В случай на козина за производството на производни продукти:
                                 
                              Трети държави, изброени в част 1 от приложение XIII към Регламент за изпълнение (ЕС) 2021/404 на Комисията (*1), от които е разрешено въвеждането в Съюза на прясно месо от копитни животни.
                        
                           (*1)  Регламент за изпълнение (ЕС) 2021/404 на Комисията от 24 март 2021 година за установяване на списъци на трети държави, територии или зони от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (ОВ L 114, 31.3.2021 г., стр. 1).“"
                        
                     
                  
                        2.
                     
                     
                        Приложение XV се изменя, както следва:
                        
                                    а)
                                 
                                 
                                    глава 3(Е) се заменя със следното:
                                    „ГЛАВА 3(Е)
                                    
                                       Здравен сертификат
                                    
                                    
                                       За странични животински продукти(3) за производството на храни за домашни любимци, предназначени за изпращане към Европейския съюз или за транзитно преминаване(2) през него
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    б)
                                 
                                 
                                    Глава 8 се заменя със следното:
                                    „ГЛАВА 8
                                    
                                       Здравен сертификат
                                    
                                    
                                       За странични животински продукти за употреба извън хранителната верига на животните или като мостри за търговски цели(2), предназначени за изпращане към Европейския съюз или за транзитно преминаване(2) през него
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       “;
                                 
                              
                                    в)
                                 
                                 
                                    глава 10(Б) се заменя със следното:
                                    „ГЛАВА 10(Б)
                                    
                                       Здравен сертификат
                                    
                                    
                                       За топени мазнини, които не са предназначени за консумация от човека, за някои приложения извън хранителната верига на животните, предназначени за изпращане към Европейския съюз или за транзитно преминаване(2) през него
                                    
                                    
                                       
                                    
                                       
                                    
                                       
                                    
                                       
                                    
                                       “.
                                 
                              
                  
               (*1)  Регламент за изпълнение (ЕС) 2021/404 на Комисията от 24 март 2021 година за установяване на списъци на трети държави, територии или зони от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (ОВ L 114, 31.3.2021 г., стр. 1).““